La fórmula Pep Bou | Lau Delgado\ndesembre 23, 2013 /Posted in GESTIÓ /By laudelgado /Leave comment\nL’artista català ha estrenat el seu darrer espectacle al Teatre Lliure, Bombollavà!, coincidint amb el moment àlgid de maduresa del seu singular i exitós model empresarial dins de l’àmbit cultural.\nPoques ocasions tindrà un indret tan petit com Catalunya de disposar d’un èxit internacional tan curiós com sostingut en el temps com és el de Pep Bou i el seu inèdit llenguatge visual de bombolles de sabó. A principis dels anys vuitanta, un aparellador reconvertit a artista autodidacta estrenava a la Fira de Teatre al Carrer de Tàrrega Bufaplanetes, muntatge teatral creat mitjançant bombolles de sabó. Passades més de tres dècades, aquest mateix muntatge continua exhibint-se pels teatres d’arreu del món, i el seu creador no ha deixat de trepitjar escenaris oferint espectacles nous, conseqüència dels avenços en la investigació obtinguts a la seva masia/taller/oficina/magatzem de Corró d’Amunt.\nAlgunes veus crítiques amb l’evolució de l’artista català el titllen de repetitiu o de representant d’un gènere escènic menor, a mig camí entre el teatre d’adults, l’infantil i el món de la manipulació d’objectes. Aquestes veus, però, possiblement desconeixen el que hi ha darrere d’un espectacle de Pep Bou i, el que és més important, tot el que ha generat el seu llenguatge en l’àmbit de les arts escèniques.\nAnem a pams: Pep Bou i els actors dels seus espectacles pugen a l’escenari desafiant les condicions ambientals. Treballar amb un element variant i dinàmic com les bombolles de sabó comporta una singularitat especial i amb un risc evident (artísticament comparable o fins i tot superior als espectacles amb animals o que inclouen proeses físiques). Si a això hi afegim la voluntat de crear un concepte poètic i escènic en si mateix, que superi la simple execució física, el risc incrementa.\nD’altra banda, si analitzem el recorregut del llenguatge Bou i els efectes col·laterals de la seva feina, la singularitat de l’artista català és destacable. El llenguatge de Pep Bou és imitat per artistes de diferents continents, com a mínim a Europa, Àsia i Amèrica llatina: no tan sols el copien en l’execució de les seves escenes, també el seu instrumentari i la seva estètica (aquest darrer cas, de forma poc reeixida). Arran d’aquest interès, la companyia té una «franquícia» dels seus espectacles (el muntatge Clinc!), que explota a Rússia una companyia local.\nI és que la fórmula Pep Bou va més enllà del sabó i l’aigua. L’artista ha aconseguit preservar el seu llenguatge i anar-lo perfeccionant de tal manera que l’ha convertit en un referent, motiu pel qual el conviden a actuar arreu i a participar en tot tipus d’esdeveniments, així com a col·laborar amb les companyies més destacades del panorama mundial (pregunteu qui va assessorar el Cirque du Soleil a executar les escenes amb bombolles del seu espectacle a Las Vegas).\nAquesta preservació, que en algunes ocasions ha provocat que se’l qualifiqui d’immobilista i no se’l vegi com un artista en constant evolució, sinó més aviat com un artesà, ha permès a la companyia desplegar un model empresarial sostenible amb conseqüències notables (prop d’una vintena de col·laboradors directes i un nombre superior de proveïdors fixos), que combina l’àmbit purament escènic amb el de l’entreteniment, que diversifica els «clients» públics (festivals i teatres) i privats (parc temàtics, convencions i altres esdeveniments), i a més ho fa en l’àmbit internacional. Tota una fórmula d’èxit sostingut, sostenible i –sobretot– discret.\nI és que la fórmula Pep Bou conté tres elements que estan molt en voga actualment: parteix d’una idea original, és exportable i té un consumidor que es regenera constantment.\nAra bé, Pep Bou –com altres casos tan dispars com Tricicle o La Fura dels Baus– ho va fer fa un munt d’anys, quan uns quants «emprenedors» (entre cometes, perquè aleshores no s’anomenaven així) no van dubtar a l’hora d’apostar per les seves fórmules d’entendre el llenguatge teatral, tant aquí com, sobretot, fora de les nostres fronteres.\nLau Delgado, desembre 2013\nTags: arts escèniques/gestió cultural/indústries creatives/Pep Bou


A més d'espoliació fiscal, espoliació artística (Antoni Llena)\nA més d'espoliació fiscal, espoliació artística\n4 min. 16/06/2013 00:00\nLa majoria de ciutadans catalans ja han començat a adonar-se de l'espoliació que el govern espanyol perpetra al Principat de Catalunya. Segons estimacions fiables del departament d'Economia, el dèficit fiscal del 2010 va pujar a 16.543 milions d'euros. El drenatge fiscal acumulat és, doncs, de 230.500 milions. En vista d'aquesta realitat ara és el moment d'actuar tots com un sol home. Hem de defugir la confrontació, que pot emboirar les dades, i fer girar els ulls cap a àmbits que no admetin discussió.\nSi les xifres econòmiques ens esparveren, cal evidenciar el desfalc d'una manera més gràfica, perquè el menys avesat a sumar i restar ho pugui entendre d'una manera clara i senzilla. Agafem d'exemple l'espoliació d'obres d'art comesa per l'estat espanyol. Si la col·lecció del Museu Nacional d'Art de Catalunya no té ni una sola obra del pintor català Joan Miró, és bo de saber que, en canvi, el Museu d'Art Reina Sofia de Madrid en té (comptant pintures, escultures, dibuixos, obra gràfica i llibres d'artista) prop de quatre-centes. I la immensa majoria -un 80%, m'atreviria a dir- hi han anat a parar en concepte de drets de successió. D'impost general sobre les persones físiques. Un benefici del qual ens han exclòs. L'Estat, en el repartiment que fa d'aquesta matèria, mostra a la descarada un sentit de l'equitat ben groller. La gran majoria de ciutadans catalans saben que aporten al pastís col·lectiu més farina i llevat que ningú, però que a l'hora de repartir-lo el gran amo ens en dóna el bocí més esquifit. I en el cas de les obres d'art, el repartiment encara és més escandalós. Tot i ésser una societat productora de matèria artística, del guany, la nostra comunitat no en percep ni les engrunes.\nAlgunes obres d'aquest artista que ara podem veure a Madrid formaven part del fons de la Fundació Joan Miró. La seu de la Fundació és un edifici alçat en un terreny que l'Ajuntament de Barcelona va cedir-li, un edifici construït per l'arquitecte Josep Lluís Sert, que Miró va omplir amb obres de la seva propietat, per retre tribut al seu poble. La creació de la Fundació Miró de Palma respon a un guió semblant.\nTanta generositat no compta? Doncs es veu que no: els dos Mirós més representatius que hi havia a la seu barcelonina van volar cap a Madrid després de la seva mort. I, de gota en gota, hi ha anat a parar, en compensació de drets, el llegat que els seus hereus, un cop morts, hi tenien dipositat. I ara aquestes obres serveixen a la capital espanyola per gallejar d'una de les col·leccions més importants del gran pintor "espanyol". Si l'Estat hagués actuat amb sensibilitat envers un artista tan generós, si hagués tingut un cert sentit de modernitat i no pas mentalitat imperialista, hauria permès que els drets de successió haguessin beneficiat, sobretot, les fundacions Miró o el nostre Museu Nacional, que haurien esdevingut centres d'estudis mironians de referència mundial. Un guany més productiu, a la llarga, que no pas el que s'obté quan les obres es fan servir de botí de conquesta.\nPotser si l'estat espanyol hagués actuat així, ara no es trobaria que se li acaba la bicoca. Demano als nostres representants polítics que, arribat el moment de negociar el repartiment de béns, no es descuidin de defensar decididament el retorn del patrimoni artístic. Que tinguin present de considerar, a part de la indiscutible dimensió espiritual de l'art, la dimensió política de l'art. Com farem que els nostres museus siguin presents al món si no enclouen obres d'autors moderns de primer nivell, obres pinyol , que els permetin de negociar intercanvis?\nI, encara sobre el MNAC, cal recordar que aquest museu solament disposa de dues obres del pintor Salvador Dalí. El museu de Madrid, en canvi, en té cobrades més de cent. Traspassat el pintor -quan els corbs afamats de botí ja l'havien afalagat per fer-li canviar la destinació del llegat-, les obres més emblemàtiques varen ésser despenjades de Figueres i penjades al museu de Madrid. Que l'artista hagués fet hereu l'estat espanyol no justifica que les obres que té el museu madrileny al magatzem no puguin ésser exhibides al principal museu de la seva terra natal. El lema sempre és el mateix: vosaltres feu coses, que nosaltres vindrem i ens les emportarem. Per raó d'estat. Impunement.\nSi aquesta vegada no ens prenem seriosament -amb calma i constància, però seriosament- el projecte independentista, val més que ens ho fem mirar. Què és capaç d'oferir-nos l'estat espanyol, tret d'espoliació i garrotades?


Tall de digestió | Centro Médico Quirónsalud Aribau\n| Tall de digestió\n9 / agost / 2016\nAra amb l'estiu i les pujades de temperatura t'agrada fer-te un bany al mar. Tenir especial precaució amb els "talls de digestió".\n¿Què és exactament aquesta crisi que pot portar fins i tot a una persona a ofegar si la pateix durant un bany ?.\nEl comunament anomenat tall de digestió es refereix més aviat als símptomes digestius que tenen lloc en produir un xoc tèrmic. Quan una persona s'introdueix en aigua freda, molt ràpidament, especialment després d'un àpat copiós, pot patir un mareig, nàusees o malestar.\nEl nom correcte és síndrome per immersió o hidrocució. Quan el cos entra en contacte amb aigua freda, es produeixen uns canvis en la pressió arterial i en la freqüència cardíaca.\nMalestar general, nàusees o debilitat.\nLa disminució de la pressió arterial pot produir fins i tot pèrdua de coneixement o un infart.\nSi la persona està en l'aigua, es pot ofegar.\nLes persones que tenen més risc de patir aquesta entitat són les persones grans i / o amb múltiples factors de risc (Obesitat, hipertensió, diabetis, cardiopaties, trastorns neurològics, per esmentar alguns).\n1.- Evitar banyar-se o nedar en aigua freda després de dinar (al voltant de 2 hores), sobretot, en el cas que existeixin factors de risc que puguin propiciar aquest quadre, com menjars abundants, temperatures extremes o antecedents mèdics de risc.\n2.- Reconèixer els símptomes de manera precoç: malestar, nàusees o marejos en entrar a l'aigua, és convenient que surti i romangui en repòs, millor amb les cames enlaire.\n3.- Sol·licitar ajuda sanitària precoç, ja que els casos greus requereixen una intervenció urgent amb un protocol específic.\nDr. JOSÉ MARÍA Sessi MALDONADO\nSERVEI D'ATENCIÓ CONTINUADA-QMS


Aquest és el millor dia de la setmana per lligar, segons un estudi | Adolescents.cat\nAquest és el millor dia de la setmana per lligar, segons un estudi\nTenir només 24 hores per lligar amb algú i decidir si el vols seguir coneixent o no. Aquest és el plantejament de Thursday, una nova app de cites que es va posar en marxa aquest dijous i que ja compta amb més d'11.000 inscrits a Londres i Nova York.\nDe fet, com el seu nom indica, aquesta plataforma funciona els dijous. Els i les usuàries només poden connectar-se aquest dia de la setmana per conèixer gent nova i parlar-hi. De fet, els xats s'esborren a mitjanit.\nPer què Thursday funciona així?\nSegons expliquen els seus creadors, principalment per dos motius. El primer és intentar reduir el temps que ens passem mirant el mòbil. És per això que l'app només funciona un cop per setmana: d'aquesta manera es disminueix el consum de pantalles i a més a més s'incrementa la creativitat. I és que si només tens unes hores per conquistar a algú, el més probable és que la teva originalitat i habilitats de seducció s'activin al 100%.\nD'altra banda, també s'ha decidit que Thursday només estigui en funcionament dijous perquè és el millor dia de la setmana per lligar. Així ho han descobert els seus cofundadors, George Rawlings i Matt McNeill Love, després de dur a terme una enquesta entre diversos usuaris. "Els dijous són el dia més popular de la setmana per tenir cites. Les persones no han de renunciar al cap de setmana i acostumen a tenir menys feina que un dilluns o un dimarts, fet que les permet relaxar-se", expliquen els seus creadors a El País.\nQuè el penseu d'aquesta app, us sembla una bona idea o no la faríeu servir?


POLÍTICA DE PRIVACITAT | Xplore Health\nFUNDACIÓ PRIVADA INSTITUT DE RECERCA DE LA SIDA-CAIXA, (en endavant, IrsiCaixa), amb NIF G60813227 i domicili a Hospital Germans Trias i Pujol. Ctra del Canyet, s/n 08916 Badalona (Barcelona), és conscient de la importància de protegir la seva privacitat, per això, ha disposat de la present Política de Privacitat a l'efecte de comunicar-li de la manera més transparent possible com seran utilitzades les seves dades de caràcter personal en cas que decideixi facilitar-nos-les.\n1. Principis que regeixen el tractament de les seves dades de caràcter personal\nEl tractament de les seves dades de caràcter personal per part d’IRSICAIXA es basarà en els següents principis:\nPrincipi de licitud: Només es tractaran les seves dades de caràcter personal en cas que hi hagi donat el seu consentiment, o bé hi hagi una altra base de legitimació per al tractament establert a la llei.\nPrincipi de transparència: Abans de tractar les seves dades, rebrà informació concreta, transparent i accessible de les circumstàncies del tractament.\nPrincipi de lleialtat: Les seves dades personals no podran ser tractades de manera diferent de la comunicada.\nPrincipi de minimització de dades: Les dades personals que sol·licitem són adequades, pertinents i limitades al que és necessari en relació amb les finalitats per a les quals són tractades.\nPrincipi de limitació del termini de conservació: Les seves dades només seran tractades durant el temps necessari per a la consecució de les finalitats del tractament comunicades.\nDe forma addicional a la present política, cadascun dels apartats i formularis disposats a la pàgina web a través dels quals es recullen dades de caràcter personal compta amb informació específica sobre el tractament de les dades obtingudes a través d'aquest canal.\n2.1.Descripció de la informació facilitada\nLa informació que trobarà en cada formulari i que es complementarà amb la "Informació addicional" facilitada en la present Política per a cada formulari web, serà la següent:\nFa referència a la identificació de l'empresa que tractarà les seves dades de caràcter personal, en aquest cas Fundació Privada Institut de Recerca de la Sida-Caixa\nS'inclourà el propòsit o propòsits que es persegueixen amb el tractament de les seves dades de caràcter personal.\nCada formulari inclou la base jurídica que legitima el tractament de les seves dades de caràcter personal, tant en aquells casos en què es tracti del seu consentiment com en qualsevol altra base reconeguda per la legislació vigent.\nIdentitat o categories d'aquells que puguin rebre la comunicació de les seves dades de caràcter personal.\nTerminis de conservació de les dades o criteris per a la seva determinació\nTermini o criteris per determinar el termini durant el qual les seves dades seran tractades per a les finalitats comunicades.\nExistència de decisions automatitzades o elaboració de perfils\nExisteix la possibilitat que utilitzem eines de segmentació amb la finalitat d'oferir comunicacions comercials adaptades als seus interessos. En el cas que així sigui, li oferirem informació concreta sobre això en el formulari de la pàgina web a través del qual faciliti les seves dades.\nManera de donar el consentiment\nEn el cas que el seu consentiment sigui necessari per al tractament de les seves dades, se li informarà de l'acció requerida per considerar que ha prestat el consentiment.\nConseqüències de la no prestació del consentiment\nHi ha la possibilitat que, si no ens dona el seu consentiment, no puguem prestar-li el servei requerit.\nTractaments a tercers països\nEn el cas que les seves dades hagin de ser tractades en països no pertanyents a la Unió Europea, se li informarà de l'existència o no de decisió d'adequació de la Comissió Europea i/o les garanties adoptades per a la protecció de les seves dades.\nVeure apartat 3.\nDades de contacte del Delegat de Protecció de Dades o Data Protection Officer (DPO)\nVeure apartat 4.\n2.2.Informació específica sobre el tractament de les seves dades de caràcter personal facilitades a través de cada apartat web\na) Apartat “CONTACTE”\nEl responsable del tractament de les seves dades serà Fundació Privada Institut de Recerca de la Sida-Caixa, amb NIF G60813227 i domicili a Hospital Germans Trias i Pujol. Ctra del Canyet, s/n 08916 Badalona (Barcelona)\nLa finalitat del tractament de les dades de caràcter personal facilitades a través del present formulari és la de resoldre la consulta que ens planteja sobre les activitats d'IrsiCaixa. En el cas que no accepti el tractament de les seves dades de caràcter personal, no podrem atendre la seva consulta.\nAddicionalment, podrem utilitzar les seves dades de forma anonimitzada per fer un seguiment estadístic del nostre servei d'atenció a l'usuari, considerant que comptem amb un interès legítim en la millora contínua dels processos interns de resposta.\nLes dades de caràcter personal que ens faciliti a través de la pàgina web no seran comunicades a tercers, excepte en el cas que fossin requerides per una autoritat administrativa o judicial. No obstant això, tindran accés a les seves dades les empreses que ens prestin serveis que requereixin d'aquest accés, com empreses de serveis informàtics o de desenvolupament web. Tots ells estan obligats contractualment a mantenir la confidencialitat de les seves dades i a no fer-ne ús per a altra finalitat diferent del servei que ens presten.\nSi ho desitja, pot demanar un llistat complet de les categories de proveïdors que tindran accés a les seves dades a l'adreça indicada en la present Política.\nLes seves dades seran tractades fins a la resolució de la consulta. Posteriorment podran ser conservades anonimitzades amb finalitats estadístiques i de millora de la qualitat del servei.\nPot exercitar els seus drets d'accés, rectificació, supressió, oposició limitació i portabilitat, així com efectuar qualsevol consulta sobre el tractament de les seves dades de caràcter personal, dirigint-se al Data Protection Officer (DPO) a través dels següents canals:\n- Correu postal: Hospital Germans Trias i Pujol. Ctra del Canyet, s/n 08916 Badalona (Barcelona).\n- Correu electrònic: dpo@IrsiCaixa.com\nRecordi adjuntar una còpia del seu DNI per a què puguem verificar la seva identitat.\nPot obtenir més informació sobre els seus drets en els apartats 3 i 4 de la present Política.\nEn el cas de no estar conforme amb el tractament de les seves dades de caràcter personal, pot dirigir-se a l'Agència Espanyola de Protecció de Dades.\nb) Apartat “NEWSLETTER”\nEl responsable del tractament de les seves dades serà Fundació Privada Institut de Recerca de la Sida-Caixa, amb NIF G60813227 i domicili a Hospital Germans Trias i Pujol. Ctra del Canyet, s / n 08916 Badalona (Barcelona).\nMantenir-lo informat de les comunicacions sobre activitats, promocions i novetats científiques i formatives d'IrsiCaixa. En el cas que no accepti el tractament de les seves dades, no podrem realitzar el servei sol·licitat.\nde les comunicacions\nHi ha la possibilitat que utilitzem eines de segmentació per a l'enviament de comunicacions amb la finalitat de personalitzar les comunicacions i evitar l'enviament d'informació que pugui no ser del seu interès. Per poder personalitzar les comunicacions utilitzem dades de diferents fonts, com l'anàlisi de les dades que ens ha facilitat (edat, sexe, etc.), la informació històrica dels productes i serveis de l'empresa que ha adquirit i les dades de navegació obtingudes a través de les cookies que s'instal·len en el seu navegador (consulti la nostra Informació sobre cookies).\nEncara que per realitzar la segmentació ens recolzem en eines informàtiques, els criteris són sempre determinats per persones.\nLes dades de caràcter personal que ens faciliti a través de la pàgina web no seran comunicades a tercers, excepte en el cas que fossin requerides per una autoritat administrativa o judicial. No obstant això, tindran accés a les seves dades les empreses que ens prestin serveis que requereixin d'aquest accés, com empreses de serveis informàtics o de desenvolupament web. Tots ells estan obligats contractualment a mantenir la confidencialitat de les seves dades i a no fer-ne ús per a altra finalitat diferent al servei que ens presten.\nLes seves dades seran tractades en territori de la Unió Europea, però per a l'enviament d'e-mails recorrem a la plataforma web de MailChimp (Rocket Science Group, LLC.), per la qual cosa les seves dades seran transferides als Estats Units.\nRocket Science Group, LLC ofereix garanties per al tractament de les seves dades de caràcter personal, ja que es troba certificada per l'estàndard Privacy Shield. Pot consultar l'adhesió de Rocket Science Group LLC a l'Privacy Shield, així com informació addicional sobre el tractament de les seves dades a MailChimp en el següent enllaç: https://www.privacyshield.gov/participant?id=a2zt0000000TO6hAAG\nLes seves dades seran tractades fins que cancel·li seva subscripció a la recepció d'informació. Posteriorment seran conservades sota el degut bloqueig amb la finalitat d'evitar enviar-li comunicacions no desitjades.\nRecordi que pot cancel·lar la seva subscripció de forma senzilla a l'enllaç que apareix al peu de cada correu electrònic nostre que rebi.\nc) Apartat “TREBALLA AMB NOSALTRES”\nGestionar la seva participació en els processos de selecció de personal de l'empresa. Cal que consenti el tractament de les seves dades de caràcter personal per a aquesta finalitat, en cas contrari no podrem incloure-l en els processos de selecció d'IrsiCaixa.\nLes dades de caràcter personal que ens faciliti a través de la pàgina web no seran comunicades a tercers, excepte en el cas que fossin requerits per una autoritat administrativa o judicial. No obstant això, tindran accés a les seves dades les empreses que ens prestin serveis que requereixin d'aquest accés, com empreses de serveis informàtics o de desenvolupament web. Tots ells estan obligats contractualment a mantenir la confidencialitat de les seves dades i a no fer-ne ús per a altra finalitat diferent al servei que ens presten.\nLes seves dades seran conservades durant un any, tret que ens autoritzi a conservar-les durant un període superior durant els processos de selecció en què participi.\n3. Drets dels quals disposa\nDe conformitat amb la legislació vigent, vostè compta amb una sèrie de drets en relació amb el tractament de les seves dades de caràcter personal. Aquests drets reconeguts són els següents:\nDrets d'accés i rectificació: Té dret a conèixer l'ús que es fa de les seves dades personals, i en particular el dret a obtenir informació sobre si aquestes estan sent objecte de tractament i, si escau, la finalitat del mateix, així com la informació disponible sobre l'origen d'aquestes dades i les comunicacions realitzades o previstes de les mateixes.\nAixí mateix, vostè té dret a sol·licitar la modificació i actualització de les seves dades.\nDret a la supressió: Té dret a sol·licitar que les seves dades s'eliminin, sempre que no prevalguin altres motius legítims per a la conservació de les seves dades.\nDret d'oposició: Vostè té dret a oposar-se al tractament de les seves dades personals en qualsevol moment, sempre que no prevalguin altres motius legítims per al tractament de les seves dades.\nDret a la portabilitat: Es tracta del dret a que les seves dades de caràcter personal li siguin facilitades en un format estructurat, d'ús comú i lectura mecànica. El dret a la portabilitat i les dades de caràcter personal procedirà quan:\nQuan el tractament de dades s’efectuï per mitjans automatitzats;\nQuan el tractament es basi en el consentiment o en un contracte;\nQuan un usuari ho sol·licita respecte a les dades que ell mateix ha proporcionat a qui les està tractant i que li concerneixin, incloses les dades derivades de la seva pròpia activitat;\nDret a la limitació del tractament: Té dret a limitar el tractament de les seves dades personals, de tal manera que només puguin ser conservades pel responsable, sense que sigui possible realitzar un altre tractament o emprar-les per a una finalitat diferent. El dret a la limitació del tractament serà procedent quan:\n• Les dades de caràcter personal que disposem no siguin exactes;\n• Les dades personals no estiguin sent tractades de manera legítima;\n• El tractament de les dades no resulti necessari per a la consecució de la finalitat per a la qual van ser recollides, però vostè tingui interès en la seva conservació per a la formulació, l'exercici o la defensa davant de reclamacions;\n• En el cas que hagi exercit el seu dret d'oposició, perquè les seves dades no siguin tractades amb una altra finalitat, més enllà de la seva conservació, fins que puguem resoldre la seva sol·licitud;\nDret a presentar una reclamació davant l’autoritat competent: En el cas de no estar conforme amb el tractament de les seves dades de caràcter personal, pot efectuar una reclamació davant l'Agència Espanyola de Protecció de Dades.\nIRSICAIXA treballarà per respondre les seves sol·licituds d'exercici de drets a la major brevetat, procedint a executar la petició el més aviat sempre que resulti procedent en atenció a les característiques del tractament de dades de caràcter personal.\n4. Delegat de Protecció de dades o Data Protection Officer (DPO)\nIRSICAIXA compta amb un DPO designat davant l'Agència Espanyola de Protecció de Dades. Pot exercir els seus drets (veure apartat anterior), així com realitzar qualsevol consulta o suggeriment, contactant amb el DPO de IRSICAIXA a través de:\nRecordi adjuntar una còpia del seu DNI per a que puguem verificar la seva identitat.\n5. Seguretat de les seves dades\nIRSICAIXA realitza un important esforç per garantir la seguretat de les seves dades i preservar-les de qualsevol accés no autoritzat mitjançant l'aplicació de mesures de seguretat informàtica i la seva actualització contínua a fi d'adequar-les als avenços tecnològics.\n6. Accés a les seves dades per part de tercers\nLes dades de caràcter personal que ens faciliti a través de la pàgina web no seran comunicades a tercers, excepte en el cas que fossin requerides per una autoritat administrativa o judicial. No obstant això, tindran accés a les seves dades les empreses que ens prestin serveis que requereixin d'aquest accés, com empreses de serveis informàtics o de desenvolupament web. Tots ells estan obligats contractualment a mantenir la confidencialitat de les seves dades i a no fer-ne ús per a una finalitat diferent del servei que ens presten.\nSi ho desitja, pot demanar un llistat complet de les categories de proveïdors que tindran accés a les seves dades en l'adreça indicada en la present Política.\n7. On seran tractades les seves dades de caràcter personal\nLes seves dades seran tractades a la Unió Europea, tot i això, hi ha la possibilitat que puguin ser transferides a tercers països per a la prestació d'un servei per part d'un proveïdor. En aquest cas, rebrà informació específica sobre el proveïdor, el país o països en què les seves dades seran tractades i les garanties ofertes per a la protecció de les seves dades de caràcter personal.


Xerrada de Jordi Picas, gerent de Mundial Gourmet | Institut Martí Dot\nEl dia 2 de maig, vam tenir el plaer de poder convidar al ponent Jordi Picas, gerent de Mundial Gourmet, que ens va oferir una interessant xerrada Els alumnes destinataris de la mateixa han estat els alumnes de 1r de CFGM de cuina, grups A i B.\nEl programa, elaborat conjuntament amb el Departament d’Ensenyament, se centra en la trobada entre l’alumnat i una persona que dirigeix la pròpia empresa que els explica la seva vivència. La conversa amb aquesta persona i la reflexió sobre la seva motivació i dia a dia ajudarà els i les estudiants a visualitzar aspectes de la vida a l’empresa i del seu paper en la societat des d’una perspectiva diferent a la que és habitual.\nDiàleg d’una hora entre els i les estudiants i una persona directiva de primer nivell d’una empresa catalana o implantada a Catalunya. Hi pot participar l’alumnat d’Educació Secundària (4t d’ESO, Batxillerat i Cicles Formatius de Grau Mig i Superior), en grups entre 25 i 60. No necessita suport audiovisual. Requereix la participació activa dels assistents i una petita introducció prèvia per part dels o les ensenyants.


Un llibre recorda la insubmissió al servei militar com a cas d'èxit de desobediència civil\nEl periodista Joan Canela (Lluïso Llorenç)\nEl periodista Joan Canela recull testimonis d'aquell moviment a 'INSUBMISSIÓ! Quan joves desarmats van derrotar un exèrcit'\nper Joan Antoni Guerrero Redactor Barcelona. 30 de novembre de 2019 09:35\nEl moviment d’insubmissos al servei militar espanyol ha estat un dels exemples més reeixits de desobediència civil del darrer segle. Ara el periodista Joan Canela recull un conjunt de testimonis en un llibre amb el qual busca posar en valor l’experiència d’aquest moviment per ressaltar a la vegada l’exemple que representa per l’independentisme.\nINSUBMISSIÓ! Quan joves desarmats van derrotar un exèrcit (Sembra Llibres) apareix amb la idea de recollir en format periodístic les experiències d’insubmissos, allunyant-se de les obres que aborden el tema més des d’un punt de vista teòric, acadèmic o de combat, ha explicat a ‘El Món’ l’autor del llibre.\nMalgrat haver estat “molt reprimit”, el moviment antimilitarista “va morir d’èxit”, sosté Canela, i defensa que va aconseguir “posar l’Estat contra les cordes”. Després hi va haver un intent de “treure-li protagonisme” i vincular el final del servei militar obligatori al Pacte del Majestic entre José María Aznar i Jordi Pujol. Però no va ser així. El moviment polític hi va tenir també molt a veure.\nUn moviment al marge del sistema\nEl llibre es basa sobretot en l’exposició de la “història oral” d’un moviment que “sorgia dels marges del sistema i no tenia cap suport parlamentari, ni de grans sindicats o estructures”, explica Canela. Els insubmissos eren joves de barris i pobles que s’organitzaven en moviments alternatius, però en general es tractava d’un col·lectiu “molt divers, que no demanava carnet a ningú”. S’hi podia trobar des de gent religiosa fins a independentistes, llibertaris o marxistes. Era un moviment transversal.\nLes claus del seu èxit, resumeix Canela, van ser l’existència d’un objectiu clar que era “acabar amb el servei militar” partint d’una estratègia de no col·laboració que suposava rebutjar anar a fer el servei militar. Es va convertir en una postura amb molt de suport social, tot i que no va evitar la repressió amb penes de presó d’un any.\nCanela troba d’extrema actualitat el fenomen de la insubmissió perquè entronca directament amb el debat sobre la desobediència civil que ocupa ara bona part de l’independentisme. L’epíleg del llibre és obra del president d’Òmnium Cultural, Jordi Cuixart. Per Canela, la insubmissió és “una experiència exitosa i molt recent” de desobediència civil que l’independentisme “té a la mà” però no sap aprofitar.


Economia | BMpress21 | Pàgina 2\nL’Ajuntament de Sant Celoni va celebrar ahir, divendres, una sessió extraordinària i urgent del Ple municipal per avançar-se als possibles efectes de l’entrada en vigor del projecte de Llei d’estabilitat pressupostària i sostenibilitat financera de l’Estat. Així, l’Ajuntament ha proposat una modificació de crèdit que permeti traspassar els més de 2 milions d’euros de romanent de tresoreria de què disposa a una partida específica d’imprevistos que els permeti comptabilitzar dins el Pressupost i evitar que s’hagin d’utilitzar per reduir el deute.\nSegons l’alcalde, Joan Castaño, la mesura s’ha adoptat davant l’alerta donada per les entitats municipalistes, la Federació de Municipis de Catalunya (FMC) i l’Associació Catalana de Municipis (ACM), assenyalant que el projecte de Llei del govern de l’Estat no és gaire clar en alguns aspectes i, en cas de no assignar el superàvit a una partida concreta l’Ajuntament es podria veure obligat a destinar el 100 per cent de l’import a reduir el deute municipal.\nEl PP de Palautordera s’absté a una moció de la CUP contra la reforma laboral\nEl regidor del PP de Santa Maria de Palautordera, Agustí Illa, es va abstenir a la votació de la moció presentada per la CUP al Ple en defensa dels drets de les treballadores i treballadors i contra la reforma laboral del PP i CiU, que es va aprovar amb el recolzament de PSC i GdP-ERC. Illa va assegurar que “em sap molt de greu” que la mesura afecti als treballadors “que han hagut de lluitar molt per tenir el que tenen” i, destacant, “jo també sóc un treballador”. Malgrat això, Illa també va assenyalar que davant la situació actual el govern del PP havia de donar alguna solució i va remarcar que la crisi “no l’ha creat l’Estat”.\nLa moció de la CUP aprovada reclamava la derogació de la reforma, comprometia l’Ajuntament a donar suport a les mobilitzacions socials en defensa dels drets laborals i els serveis públics que s’organitzin al Baix Montseny i, per últim, adoptava el compromís de no aplicar els punts del decret llei que habiliten a les administracions per acomiadar treballadores i treballadors, i a aplicar mesures de flexibilitat interna. El regidor Jordi Pueyo, de la CUP, va desgranar tots els efectes que tindrà aquesta reforma que “no suposarà en cap cas creixement de l’ocupació” i que “durà a la classe treballadora al límit i a la desaparició de la classe mitjana”. També es va aprovar la moció de la CUP per declarar la vila moralment exclosa de la monarquia borbònica.\nSant Feliu centre estratègic de les obres de la línia la Sagrera – Mollet del TAV\nEl Consejo de Ministros del govern espanyol ha autoritzat al Ministerio de Fomento, a través d’Adif, la licitació de les obres de la via La Sagrera- Mollet de la línia del Tren d’Alta Velocitat (TAV) de Madrid- Barcelona i la frontera francesa. El procés de muntatge se centralitzarà a la base situada a Sant Feliu de Buixalleu, amb provisions auxiliars situades a la Llagosta, Sant Andreu i La Sagrera. El projecte compta amb un pressupost de 13 milions d’euros i consisteix en el muntatge en doble via de 12,7 quilòmetres amb origen a Barcelona, passant pel pont de Bac de Roda a la zona de La Sagrera i amb punt final a Mollet del Vallès on connectarà amb el projecte de via del tram Mollet- La Roca. Aquesta era una de les dues licitacions que faltava per desencallar per completar la línia que uneix Barcelona- Figueres.


Últims programes - (Des)muntant Europa\nAntoinette Kankindi és professora d'ètica i filosofia política a la Universitat Strathmore a Nairobi, a Kènia. En els seus articles argumenta que la pèrdua de l'ètica en la pràctica política és la causa de la crisi que viuen les societats actuals. L'ha entrevistat la Montse Sànchez.\nDavid Rieff: "La Unió Europea és una institució en crisi"\nDavid Rieff, escriptor, reporter de guerra i analista polític, reflexiona sobre la situació de la Unió Europea. Assegura que les contradiccions internes de la institució s'han manifestant amb la crisi econòmica grega, la gestió dels refugiats i el Brèxit. L'entrevistem arran de la publicació del seu nou llibre, "Elogio del Olvido", on parla de la memòria històrica.\nPietro Bartolo, la mirada humana de la crisi dels refugiats\nAl "(Des)muntant Europa" d'aquesta setmana parlem amb Pietro Bartolo, "l'Àngel dels Migrants", la primera mà acollidora que rep els refugiats que arriben a la costa de Lampedusa. L'Hermínia Masana entrevista aquest metge que ha acumulat milers d'històries personals esfereïdores d'uns refugiats que arriben a una Europa que, denuncia, mira i calla.\nEl pèndol rus\n"Rússia té una doble identitat: l'europea i l'asiàtica. I no se sent còmoda amb cap de les dues". La investigadora sèrbia Mira Milosevich assegura que el govern de Vladímir Putin "no farà una guerra convencional amb cap país europeu però no ha renunciat a influir-hi". La investigadora sèrbia acaba de publicar "Breve historia de la Revolución Rusa" i és la protagonista d'una nova entrega de l'espai "(Des)muntant Europa".\nDaniel Innerarity: Europa serà social o no serà\nAl "Desmuntant Europa" hem entrevistat el filòsof basc Daniel Innerarity, que publica un nou llibre, "La democracia en Europa", i que acaba de participar al Fòrum Cornellà Creació. ¿Com ha de superar la Unió Europea l'amenaça de desintegració que comporta el Brexit? ¿El referèndum és una bona eina per gestionar els conflictes polítics? ¿Què es pot esperar de Macron? L'entrevista la condueix Adolf Beltran.\nEsteban Beltrán: "Els drets humans no es poden sotmetre a votació"\nEls drets humans estan en crisi a Europa? El director d'Amnistia Internacional a Espanya alerta d'un retrocés per l'ascens del populisme i per com alguns països estan donant resposta al terrorisme i a la crisi migratòria. "Hi va haver un temps en què els governs ocultaven les violacions de drets humans. Se n'avergonyien. Ara n'hi ha que n'estan orgullosos", denuncia en aquesta entrevista de Jordi Baró.\nÒscar Camps: "Volen desprestigiar les ONGs per continuar amagant les morts dels refugiats"\nEl corresponsal de Catalunya Ràdio a Roma, Eduard Rubió, parla amb Òscar Camps, fundador de Proactiva Open Arms, després de la seva audiència amb el Papa Francesc.\nFrançois Burgat: "Hem de deixar de fabricar jihadistes"\nEl debat social i polític sobre la radicalització i el terrorisme està més obert que mai a França, i ha estat molt present a la campanya de les eleccions presidencials. François Burgat, Investigador de l'Institut Francès de Recerca i Estudi del Món Àrab, parla de com lluitar-hi en aquesta entrevista amb Maria Alba Gilabert.\nHakan Günday: "Els immigrants són una mercaderia per a la UE i Turquia"\nL'escriptor turc Hakan Günday, autor de la primera novel·la sobre la crisi dels refugiats, critica l'acord entre la UE i Turquia. El conegut com l'"enfant terrible" de les lletres turques creu que l'entrada de Turquia a la Unió Europea hauria canviat totalment la situació del país. Günday critica la repressió d'Erdogan contra els dissidents i sobretot contra la premsa.\nSchengen reivindica Schengen\nL'alcalde del poble luxemburguès on es van signar els acords de lliure circulació de persones a Europa defensa a ultrança la supressió de les fronteres. El corresponsal a Berlín, Oriol Serra, ha entrevistat Ben Homan a l'espai de Catalunya Informació "Des)muntant Europa".\nKeith Lowe: "El Brexit és un desastre. El Regne Unit s'empetiteix"\nAl "(Des)muntant Europa" d'aquesta setmana, Mireia Sala entrevista Keith Lowe, historiador i escriptor britànic. Un europeista convençut que lamenta la sortida del Regne Unit de la Unió Europea, l'anomenat Brexit, que hauria de culminar d'aquí dos anys.\nSrecko Horvat: "Si no reaccionem ràpid, el futur d'Europa és molt fosc"\nAl "Desmuntant Europa" d'aquesta setmana, Mireia Sala entrevista el filòsof, escriptor i activista polític croat Srecko Horvat. Horvat alerta que els partits de centre estan adoptant la ideologia d'extrema dreta i fa una crida a actuar perquè Europa es mantingui unida i no es torni als estats nació.\nGrècia: ser o no ser\nEl protagonista de "(Des)muntant Europa" és Pedro Olalla, de 51 anys, filòsof i hel·lenista, associat al Centre d'Estudis Hel·lènics de la Universitat de Harvard. Olalla té una estreta relació amb Grècia. Ell ens descriu la situació d'extrema feblesa en què es troba aquesta nació i els reptes de futur que té plantejats com a país i com a membre de la Unió Europea.\nJulia Cagé: "Part del creixement de l'extrema dreta ve de no renovar prou ni a temps els partits"\n"Una Europa que veritablement tingui èxit". És el desig de l'economista francesa Julia Cagé, doctora per Harvard i des de fa uns mesos membre de l'equip de campanya del candidat del Partit Socialista a les eleccions presidencials de la primavera. Cagé alerta del risc real que l'extrema dreta s'imposi a la segona volta. És autora del llibre "Salvar els mitjans de comunicació", on defensa que la informació és un bé públic. Una entrevista de Jordi Baró, que és la tercera entrega de l'espai "(Des)muntant Europa" a Catalunya Informació i Catradio.cat.\nMircea Cartarescu: "Ser europeu consisteix a dubtar"\nL'escriptor romanès assegura que "Europa és un mite, no només és la UE" i denuncia la "cleptocràcia" del seu govern, que ha volgut amnistiar casos de corrupció. Cartarescu és el segon protagonista de l'espai "(Des)muntant Europa" a Catalunya Informació i Catradio.cat.


El festival de cultura urbana “Més que Murs” ja ha iniciat les seues activitats\nMario Mankey, Julieta i Spogo ja es troben pintant els murals gegants en la plaça Bilbao, Trinquet i Triangle Umbral\nEl graffiter Mario Mankey i el regidor de Joventut, Guillermo Sampedro\nEl I Festival de Cultura Urbana “Més que Murs (MQM)”, organitzat per la delegació de Joventut de l'Ajuntament de Sagunt, ha arrancat avui amb un dels plats forts d'aquesta cita del Street Art, el Macromurs, que consisteix a pintar murals en façanes de fins a 15 metres a Sagunt i Port de Sagunt. En concret, els tres artistes han començat a realitzar els murals en l'amfiteatre del triangle Umbral, en el trinquet de Sagunt i en la Plaça Bilbao del Port, i està previst que finalitzen el diumenge les seues obres en aquestes façanes.\nPer a l'amfiteatre, el festival compta amb Spogo, muralista català que està pintant una obra geganta i exclusiva en el mur exterior, una obra basada en la geometria abstracta, una mascletà de colors que ens deixarà bocabadats. En el trinquet es troba treballant Julieta, graffitera valenciana empedreïda que porta anys alegrant els carrers del centre de la capital. Compta amb un estil molt colorista que donarà llum i color a la façana del trinquet. Finalment, el tercer mural està a càrrec de Mario Mankey, artista local que es va adobar en els murs de Sagunt i que no va tardar a eixir fora a guanyar-se el respecte del sector. Ha pintat a Miami, Rússia, Dubai o Berlín, on resideix en l'actualitat.\nSegons el regidor delegat de Joventut, Guillermo Sampedro: “volem convertir Sagunt en un referent en l'art urbà i, a mitjà termini, crear circuits i rutes de murals i graffiti en el municipi, tal com estan fent ja altres municipis com Madrid, Zaragoza, València o Fanzara. L'objectiu, fer els nostres carrers més atractius a colp de spray i que Sagunt es convertisca en un museu a l'aire lliure”.\nJulieta pintant la façana del trinquet\nAquest festival és una iniciativa que pretén acostar el STREET ART en general (pintura mural, Graffiti, Stenzil…) a la ciutadania de Sagunt amb una durada de quatre dies complets. Aquest festival explica, entre altres coses, amb activitats com a tallers infantils d'iniciació al Graffiti, exposició d'artistes locals, documental i per descomptat pintura, molta pintura, ja que, a més dels tres murals, el dissabte 13 de maig tindrà lloc en el pavelló José Veral de Port de Sagunt una exhibició de graffiti, on 19 joves artistes, juntament amb Omega, pintaran les façanes d'aquest edifici. Ací es podrà veure de primera mà el procés de creació d'un graffiti, des de l'esbós en paper fins a l'última línia en el mur. Aquesta exhibició, que s'ha ajornat a la setmana que ve per la previsió de pluges, s'acompanya amb exhibició de skate i scoter i sessió de DJ’s.\nA més, des de la Regidoria de Joventut es pretén que el MQM siga un festival que aconseguisca ajudar als joves a participar en una activitat sana i creativa amb una àmplia oferta d'activitats que també inclou concerts, com els de el dissabte, amb Elio Toffana, Charly Efe i Loren D, Omar el Hachemi, o el raper local G-Pearl, a partir de les 20.30 hores en el Casal Jove. A més, continuant amb la programació, demà s'inaugurarà en el Casal Jove una exposició de dissenys i obres d'artistes locals, a més d'una xarrada sobre el graffiti local i un documental sobre la història del graffiti en la ciutat de València.\nL'activitat es completa amb uns tallers per a xiquets/as i adolescents que tindran lloc el dissabte amb unes sessions d'iniciació al graffiti i cursos per a fer plantilles o Stencil. Segons Guillermo Sampedro: “des de la regidoria de Joventut volem fer una aposta per la cultura urbana i de carrer que ha estat marginada per aquest i altres ajuntaments, i pel Street Art en tots els seus vessants, música, pintura, skate, dirigida a tots els públics, amb tallers per a xiquets/as i per a adolescents, a més d'exposicions, concursos, exhibicions, xarrades, etc., que esperem que es repetisca els pròxims anys”.\nSpogo en plena tasca en l'anfiteatre del Triángulo Umbral


A l’altra banda de la plaça, just a sobre d’un aparcament de cotxes municipal, una esplanada esdevé un indret ideal per al joc durant les Festes de Sant Antoni, pels volts del 17 de gener. L’associació cultural Lo Llaüt i el mestre local Biel Pubill dinamitzen des de fa dècades la recuperació dels jocs tradicionals d’Ascó i la Ribera d’Ebre. Tant és així que, els dies de festa, gent de totes les edats és convidada a tirar la baldufa, estirar la corda o participar a la cursa del mocador. Aplegats al voltant d’una foguera al bell mig de la plaça, els asconencs ballen la jota tradicional i arrosseguen als visitants fins integrar-los al rogle. L’atractiu de les Festes de Sant Antoni són sens dubte les “corrides”, els noms amb què a Ascó es coneixen les curses de cavalls, matxos i rucs. Les “corrides» de rucs, que ressegueixen l’empinat carrer dels Clots, arrenquen davant del bar Anita. El nom del bar, de referències mítiques per als ebrencs, maluradament no té res a veure amb el popular vapor que al primer terç del segle XX navegava riu avall des de Tortosa. “Era el nom de ma mare, la fundadora del local”, puntualitza la seva filla, actual propiterària de l’establiment. Tanmateix, el riu està ben present al bar Anita. A la paret del fons, un cartell recorda les regates de muletes de la població. I és que com recorda Xavier Garcia en el seu volum biogràfic, Carmel Biarnés va encapçalar el seu volum El meu riu, l’Ebre amb una cita premonitòria: “Us deixo a tots lo meu riu com a herència”.\ndiu: «Ascó té quatre coses\ncastell i campanar.»


Ajuntament de Canet de Mar - Església parroquial de Sant Pere i Sant Pau\nL´emplaçament de l´església és a la zona de can Bigues, un espai una mica elevat entre la riera Buscarons i el torrent de Lledoners. La tria de lloc va ser un motiu de disputa entre la gent de mar i la gent de pagès, però finalment van guanyar els mariners.\nL´any 1579 es va posar la primera pedra de l´actual església parroquial, beneïda a sant Pere, sant Pau i sant Benet.\nL´església que avui tenim és força diferent de la que van veure els habitants del segle XVI. En un principi no hi havia el campanar, la façana no estava esgrafiada i la nau era més curta. Com a elements ornamentals tan sols tenia la rosassa i tres finestres que allotjaven les campanes.\nÉs en aquesta mateixa època quan agafa la màxima esplendor la Capella de Música de la parròquia.\nAl segle XVIII es va començar a construir el campanar gràcies al creixement econòmic que havia aportat el comerç marítim. El rellotge es va instal·lar molts anys després de la construcció del campanar, en concret el 1880. La col·locació d´un rellotge va venir motivada per les noves necessitats de la vida industrial. Avui dia, però, queden poques restes de l´esplendor d´aquesta segona fase. La Guerra Civil va comportar la crema del temple. De resultes del foc del 1936, l´església va quedar molt malmesa i només va quedar dreta la part més antiga de la nau gòtica. Els treballs de reconstrucció de la nau van començar l´any 1942 a través de l´estil neogòtic.\nD´aquests treballs de reconstrucció, la part més interessant cal veure-la a la capella fonda o també dita del Santíssim. Tot i que l´obra es va fer entre el 1947 i el 1950, tota la decoració és barroca i segueix les directrius del nou règim. Un dels elements més significatius són les columnes salomòniques originals dels segles XVI o XVII portades expressament des d‘un convent d´Àvila.\nLa reforma més recent es va produir el 1998, quan es va esgrafiar la façana seguint el model barroc original a través del projecte de Francesc Bassas. Al damunt de la porta d´entrada hi ha una petita escultura de sant Pere que està emmarcada dins d´una fornícula.


Appartement Hinterleiten Wagrain Àustria - Ofertes d'hotels amb els MILLORS DESCOMPTES EN LÍNIA\nHof 58, Wagrain Markt, Wagrain, Àustria, 5602 - Veure al mapa\nMés informació sobre Appartement Hinterleiten\nEspai comú 3 llits extragrans, 1 llit de llitera\nDissenyat tant per oci com per negoci, Appartement Hinterleiten està situat idealment a Wagrain; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Appartement Hinterleiten, l'excelent servei i instal.lacions superiors faran de la vostra estada una experiència inoblidable. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara calefacció, balcó/terrassa, aparell de televisió, TV satèl•lit/cable, nevera per satisfer els clients més exigents. Durant el dia podeu gaudir de l'atmòsfera relaxant de esquí, jardí. Amb una localització ideal i amb comoditats imbatibles, Appartement Hinterleiten no troba competidors en cap categoria.\nTots els tipus de viatgers (17) Viatgers en solitari (1) Famílies amb infants petits (9) Famílies amb infants grans (2) Grups (5)


Passejada Virtual per la Plaça dels Carros aquest dijous tarda amb Ramon Aloguín | BLOG BARRI DEL PORT DE TARRAGONA\nPassejada Virtual per la Plaça dels Carros aquest dijous tarda amb Ramon Aloguín\nL'Arxiu del Port de Tarragona ha organitzat per aquest dijous 7 de gener una passejada en forma de xerrada virtual i telemàtica que tindrà lloc a les 19.30h mitjançant emissió en directe pel canal Youtube del Port de Tarragona (aquí) per conèixer en profunditat la Plaça dels Carros, del Barri del Port, a càrrec de l'arquitecte i historiador, Ramon Aloguín.\nLa cita ens permetrà endinsar-nos en aquest punt emblemàtic de l'antic Barri de la Marina, des del monument a Mercuri, passant pels edificis més destacats com el de l’Arxiu o el del Servei de Carreteres, els diferents noms que ha tingut la plaça, les reformes que s’hi han dut a terme al llarg dels anys, així com algunes anècdotes i detalls que de ben segur passen desapercebuts en el dia a dia.\nL'endemà estarà disponible, a més del video de l'emissió, també i per a la seva descàrrega a través de la pàgina web del Port de Tarragona, el número 3 de la col·lecció “Petit Format” del Servei de Publicacions del Port de Tarragona, titulat: La plaça dels Carros de Ramon Aloguin; una publicació que recull la història d’aquesta plaça i que s’ha fet amb motiu d’aquesta ruta/xerrada i que s’emmarca dins els actes de celebració dels 30 anys de l’obertura al públic de l’Arxiu del Port de Tarragona.\nPublicat pel Blog del Barri del Port a les: 19:39\nEtiquetas: Agenda Barri del Port/Part Baixa, Agenda del Port, Arxiu del Port de Tarragona, Esdeveniments, Noticies del Barri, Notícies en Català\nVídeo: Passejada-Xerrada Virtual 'La Plaça dels Ca...\nL'AVV del Port fa una crida veïnal per a la recepc...\nCau part d'un balcó al carrer Misericòrdia, al Bar...\nPassejada Virtual per la Plaça dels Carros aquest ...


Mai | 2016 | nacionalitats\nEl blog del GRENPoC\nCol·laboradors membres del Grup\nArxius mensuals: Mai de 2016\nCities of Welcome, Cities of Transit\nPublicat el 24 maig 2016 per GRENPoC\n“Cities of Welcome, Cities of Transit” analitzarà i avaluarà com l’arribada i el trànsit de refugiats està esculpint el continent europeu en diversos àmbits i de diferents maneres. Si bé és indiscutible que aquest fenomen ha generant onades de solidaritat i benvinguda, també han crescut les tensions i la violència.\nOrganitzacions de la societat civil, activistes, responsables polítics, experts en dret i acadèmics es reuniran per intercanviar parers i coneixement sobre aquesta complexa situació.\nEl congrés, organitzat per l’UNU-GCM, openDemocracy i la School of Law at Queen Mary University of London, se celebrarà els dies 14 i 15 de juliol al Recinte Modernista de Sant Pau.\nTingueu en compte que la llengua usada serà l’anglès.\nUs hi podeu inscriure fins el dia 30 de juny. No trigueu; les inscripcions seran acceptades per ordre de sol·licitud.\nPodeu veure el flyer amb la informació requerida per fer la inscripció.\nNoves Mirades a l’Exili del 1936\nPublicat el 23 maig 2016 per GRENPoC\nEl Centre d’Història Contemporània de Catalunya (CHCC) i la Societat Catalana d’Estudis Històrics (SCEH) organitzen “Noves Mirades a l’Exili del 1936”. La jornada serà el 8 de juny a les 18 hores al Carrer del Carme nº 47, seu de l’Institut d’Estudis Catalans.\nEn el marc del 80è aniversari de l’inici de la Guerra Civil, s’analitzarà el tema de l’exili de catalans i espanyols arrel d’aquesta.\nEls exilis polítics durant el segle XX van provocar arreu d’Europa la fugida massiva de milions de persones que es veieren forçades a travessar una frontera per tal de salvar la vida. En el cas català i espanyol, es van generar dos tipus d’exili molt diferenciats que s’han tractat de diferents maneres tant per part dels historiadors com de l’opinió pública.\nAquesta sessió acadèmica aportarà una nova mirada a l’exili i contribuirà a donar-lo a conèixer com una part més del drama i la complexitat del conflicte.\nAleix Villatoro i Oliver, secretari general del Departament d’Afers i Relacions Institucionals i Exteriors i Transparència.\nJaume Sobrequés i Callicó, director del Centre d’Història Contemporània de Catalunya i president de la Societat Catalana d’Estudis Històrics, filial de l’IEC.\nJordi Rubió i Coromina, Universitat de Girona.\nArnau Gonzàlez Vilalta, Universitat Autònoma de Barcelona.\nBorja de Riquer, Universitat Autònoma de Barcelona\nAquí podeu veure el díptic amb tota la informació.\nCommemoració del 80 aniversari de l’inici de la Guerra Civil\nPublicat el 12 maig 2016 per GRENPoC\nLa Fundació Cipriano Garcia – CCOO de Catalunya se suma a la commemoració del 80è aniversari de l’inici de la Guerra Civil amb una sèrie d’iniciatives:\nDel 17 de maig al 3 de juny, exposició: “La catàstrofe de les guerres. Guerra, víctimes de l’exili… refugiats”\n19 de maig, presentació de dos llibres de José Luis Martín Ramos, catedràtic d’història contemporània de la UAB: “La rereguarda en guerra. Catalunya, 1936-1937” i “Territori capital. La guerra civil a Catalunya, 1937-1939”\n26 de maig, col·loqui: “Víctimes de l’exili i les fronteres (Portbou, 1939 – mar Egeu, 2016)”amb Marià Hispano –historiador i arxiver– i Miguel Pajares –president de la Comissió Catalana d’Ajuda al Refugiat\nRànquing d’universitats de la Fundació CYD\nPublicat el 10 maig 2016 per GRENPoC\nLa Fundació CYD (Fundación Conocimiento y Desarrollo) ha publicat el rànquing d’universitats espanyoles on s’avaluen 59 indicadors agrupats en els següents paràmetres:\nEnsenyament i aprenentatge\nContribució al desenvolupament regional\nSatisfacció dels estudiants\nEn aquesta classificació, la Universitat de Barcelona destaca especialment en relació amb la recerca, la transferència de coneixement i l’orientació internacional. En aquest últim aspecte es situa –igualada amb la Universitat Autònoma de Barcelona– com la millor universitat de l’Estat.\nTambé es pot consultar el rànquing en funció dels àmbits d’estudi: empresarials, física, informàtica, enginyeria elèctrica, enginyeria mecànica, medicina, psicologia, matemàtiques, química, treball social, sociologia, història i biologia. Pel que respecta a aquests indicadors la UB obté les millors qualificacions en les àrees d’història, biologia i treball social, així com uns notables resultats en química, empresarials i sociologia.\nGlobalment, la UB ocupa el segon lloc del rànquing, juntament amb la UAB, i està a un punt de la Universitat Pompeu Fabra, que ocupa la primera posició.\nEs tracta de la tercera edició d’aquest rànquing basat en l’U-Multirank elaborat per la Comissió Europea i avalua 66 universitats de l’Estat espanyol. En aquest enllaç podeu veure totes les dades i valoracions obtingudes per la UB.\n“Deu dies que van commoure el món: del Titànic a l’11-S”. Els Juliols 2016\nPublicat el 9 maig 2016 per GRENPoC\n30 anys després de la catàstrofe nuclear de Txernòbil, la UB dedica un curs d’Els Juliols –del 4 al 8 de juliol a la tarda– a repassar deu esdeveniments històrics que van marcar tràgicament el segle XX:\nL’enfonsament del Titànic i la crisi de la modernitat (15 d’abril de 1912)\nEl crac de Wall Street: la catàstrofe econòmica del capitalisme (29 d’octubre de 1929)\nLa Nit dels vidres trencats: la ruta cap a l’extermini (9 d’octubre de 1938)\nL’enfonsament del Wilhelm Gustloff i la tragèdia dels desplaçats civils (30 de gener de 1945)\nHiroshima: de la II Guerra Mundial a l’holocaust nuclear? (6 d’agost de 1945)\nLa Nakba: la catàstrofe dels palestins (15 de maig de 1948)\nLa matança de la Plaza de las Tres Culturas i la repressió del 68 (2 d’octubre de 1968)\nLes tragèdies de la Xina comunista: del «gran salt endavant» a la massacre de Tian’anmen (4 de juny de 1989)\nEl desastre de Txernòbil: el col·lapse del sistema soviètic (26 d’abril de 1986)\nL’11-S: el terrorisme global i l’inici d’una nova era (11 de setembre de 2001)\nEls professors encarregats d’examinar aquests esdeveniments són membres del Centre d’Estudis Històrics Internacionals de la Universitat de Barcelona (CEHI-UB): La Dra. Paola Lo Cascio, el Dr. Alberto Pellegrini, el Dr. José Manuel Rúa, el Dr. Daniel Roig i el Dr. Òscar Monterde.\nLa matriculació comença el proper dimarts 17 de maig a les 10 hores i acaba el dia d’inici del curs. En aquest enllaç podeu trobar tota la informació i formalitzar la matricula.\n“Catalunya i la Societat de Nacions”\nPublicat el 3 maig 2016 per GRENPoC\nFa 95 anys (març-abril de 1921) la Societat de Nacions va celebrar a Barcelona la 1ª Conferència Internacional de Comunicacions i Trànsit, de la qual van sorgir diversos tractats internacionals, la creació de l’Organització Internacional de Comunicacions i Trànsit, l’estandardització de la senyalització de circulació terrestre i el sistema de passaports.\nTot i ser l’única conferència internacional de la Societat de Nacions celebrada a Barcelona, va marcar una forta interacció entre Catalunya i aquesta organització en un moment de grans aspiracions polítiques, nacionals, culturals i socials que, no obstant, es van veure interrompudes per les dictadures del segle XX.\nAmb motiu d’aquest 95è aniversari, l’Institut d’Estudis Catalans celebrarà un seguit de conferències durant aquest mes de maig que just comença. Les activitats es duran a terme els dies 10, 17, 24 i 31 de maig i hi participaran Jordi Solé, Joandomènec Ros, Jaume Sobrequés, Manuel Manonelles, Joaquim Torra, Ferran Armengol, Borja de Riquer i Arnau Gonzàlez. El cicle acabarà amb una visita guiada al fons de la Societat de Nacions de la Biblioteca de Catalunya.\nPodeu consultar aquí el fullet amb tota la informació.


Gornal Activa acull una nova sessió de mentoria per a definir un Pla d’Innovació empresarial\nS’adreça a una empresa del sector químic de la ciutat\nGornal Activa, ha acollit avui, dimecres 14 de desembre, una nova sessió de mentories per a la Innovació, enquadrada en el Projecte NODE IND-NOVACIÓ LH, impulsat per l’Ajuntament de L’Hospitalet, a través de la Regidoria de Turisme i Desenvolupament Econòmic.\nEn aquesta sessió han participat la totalitat de la plantilla de l’empresa del sector del químic, JAURENA ART, una PIME industrial fundada el 1933 a Barcelona i instal•lada a L’Hospitalet des de l’any 1996. L’objectiu de la sessió és vincular i sumar els seus treballadors al procés d’innovació que l’empresa vol implantar.\nL’activitat forma part de les accions de mentoria personalitzades en innovació que, dins del Pla “NODE L’H: Creació d’un entorn territorial per a la innovació a L’Hospitalet “, s’estan realitzant a tres empreses de la ciutat, dues del sector del metall i una tercera del sector químic, per tal de definir i implantar un pla d’innovació.\nmés informació [+](Llegir més de Gornal Activa acull una nova sessió de mentoria per a definir un Pla d’Innovació empresarial)\nL’Ajuntament planteja un repte als estudiants d’FP en el marc del programa Innolab\nGelabert Gestión de Residuos, empresa ubicada a la ciutat, també hi participa amb un repte\nL’Ajuntament de L’Hospitalet, a través de la Regidoria de Turisme i Desenvolupament Econòmic, ha formulat un repte als estudiants de centres educatius de formació professional de la ciutat i d’altres municipis del Baix Llobregat, en el marc de la tercera edició del programa Innolab, en el qual participen 11 administracions locals i empreses i 12 centres educatius, entre els quals hi ha l’Institut Provençana de L’Hospitalet.\nEl repte municipal es concreta en “Com crear un punt de trobada físic i/o virtual, de caràcter permanent, entre tots els agents que operen l’economia social i solidària a la ciutat?”.\nD’aquesta manera, es pretén impulsar l’economia social i solidària, un dels objectius del Pla d’actuació municipal 2016-19, per sensibilitzar la ciutadania envers aquesta forma de desenvolupament econòmic, posar en contacte tots els agents que operen en aquest sector i fomentar la participació i la implicació dels joves en la millora de la ciutat.\nmés informació [+](Llegir més de L’Ajuntament planteja un repte als estudiants d’FP en el marc del programa Innolab)\nLa Cambra de Comerç trasllada a Gornal Activa la seva seu a L’Hospitalet\nLa nova ubicació permetrà intensificar la col•laboració i la suma de sinergies entre ambdues institucions\nL’alcaldessa ha valorat molt positivament la nova ubicació de la Cambra que “ens permetrà oferir al teixit empresarial un millor servei que contribueixi al desenvolupament econòmic de L’Hospitalet en benefici de la ciutadania”. Fins ara, la Cambra tenia la seva delegació en el Centre d’Activitats La Farga.\nNúria Marín ha reiterat “el compromís de la Cambra i l’Ajuntament de continuar treballant plegats per facilitar la implantació de noves empreses, l’adequació i el creixement de les existents i la cerca de recursos que afavoreixen el desenvolupament econòmic local”. En aquest sentit, ha dit que L’Hospitalet és la segona ciutat de Catalunya en nombre d’habitants, en PIB i en llocs de treball localitzats i “volem continuar generant oportunitats. Està plenament consolidat el Districte Econòmic al voltant de la Fira i de la plaça d’Europa i ara tenim en l’horitzó el desenvolupament d’un Districte Cultural i un Parc Biomèdic, entre altres apostes estratègiques de futur”.\nmés informació [+](Llegir més de La Cambra de Comerç trasllada a Gornal Activa la seva seu a L’Hospitalet)\nGornal Activa acull una sessió de mentoria per millorar processos d’innovació\nS’adreça a vint treballadors d’una empresa del metall de la ciutat. Forma part del projecte que impulsa l’Ajuntament de L’H, NODE-Ind-Novació\nGornal Activa, acull avui, dilluns 14 de novembre, una de les sessions de mentoria que la regidoria de Turisme i Desenvolupament Econòmic de l’Ajuntament de L’Hospitalet està portant a terme en el marc del projecte NODE-IND-NOVACIÓ L’H.\nEn aquesta sessió hi participen la totalitat de la plantilla de l’empresa del sector del metall, Industrias ARIBELL una PIME amb llarga trajectòria a L’Hospitalet, per tal de vincular i sumar els seus treballadors al procés d’innovació que es vol implantar.\nL’activitat forma part de les accions de mentoria personalitzades en innovació que, dins del programa “NODE L’H: Creació d’un entorn territorial per a la innovació a L’Hospitalet “, s’estan realitzant a tres empreses de la ciutat, dues del sector del metall i una tercera del sector químic , per tal d’implantar un pla d’innovació en els seus processos.\nNODE L’H té com a objectius fomentar i impulsar una estratègia d’innovació en la indústria tradicional de la ciutat —Projecte NODE Ind- Novació L’H—, i millorar l’ocupabilitat de les persones mitjançant accions d’empoderament, formació i de validació de competències, adreçat a persones de més de 45 anys en situació d’atur —Projecte NODE Innovació en l’ocupació.\nmés informació [+](Llegir més de Gornal Activa acull una sessió de mentoria per millorar processos d’innovació)


GIE CEG, autor a Cegracia - Pàgina 6 de 7\nHola companys i companyes, Comença l'hivern i toca protegir-se. On millor que a un forat.…\nEl curs está complert, no queden plaçes! El GIE organitza un monogràfic pràctic sobre polipastes…\nNO QUEDEN PLAÇES! CURS COMPLERT! L’únic indret de la Terra que queda per explorar es…\nSortida a Cantàbria (pont d’octubre)\nCAP A CANTÀBRIA! Aquest pont d'octubre farem una modificació al calendari del GIE i començarem la temporada…


Un dels sis casos sospitosos de listeriosi detectats a Catalunya és a l'Anoia - Regió7 :: El Diari de la Catalunya Central\nUn dels sis casos sospitosos de listeriosi detectats a Catalunya és a l'Anoia\nConfirmen un nou brot del bacteri en carn entatxonada d'una marca gaditana, Sabores de Paterna\nacn 06.09.2019 | 23:19\nEl departament de Salut té constància de sis nous casos sospitosos de listeriosi a Catalunya que estarien relacionats amb el brot d'Andalusia, segons va informar la conselleria. Un dels casos s'ha detectat a l'Anoia, mentre que els altres cinc a les comarques del Barcelonès, l'Alt Urgell, Osona, l'Alt Empordà, el Vallès Occidental i el Baix Llobregat.\nEn total, a Catalunya, fins al moment hi ha cinc casos probables i dotze de sospitosos. Tant en aquests sis nous casos sospitosos com en els sis que es van detectar fins la setmana passada, s'està a l'espera de les analítiques per verificar si es tracta de casos confirmats o no. En tots ells se sospita que haurien consumit carn entatxonada d'Andalusia, que va generar a les víctimes quadres amb símptomes lleus.\nUn nou brot a Andalusia\nLa conselleria de Salut i Famílies de la Junta d'Andalusia va declarar ahir una nova alerta sanitària per listeriosi i per carn entatxonada, en aquest cas sobre la marca Sabores de Paterna, amb seu a Paterna de Rivera, a la província de Cadis. El conseller de Salut i Famílies andalús, Jesús Aguirre, va detallar ahir en roda de premsa que l'alerta, d'àmbit estatal, es declara com a conseqüència de les anàlisis que inspectors de la Junta d'Andalusia van fer a la carn entatxonada d'aquesta fàbrica. «Aquest mateix matí hem rebut la comunicació del laboratori, que confirma el positiu per listeriosi en un lot de carn», va afegir.\nLa Junta d'Andalusia va decretar «el cessament de la producció de l'empresa, s'han immobilitzat tots els productes i s'ha ordenat la retirada del mercat de la carn», va precisar el conseller.\nAra, la conselleria de Salut i Famílies andalusa investiga si hi pot haver algun tipus de connexió entre les dues marques de carn entatxonada on s'han detectat infeccions per listeriosi, l'esmentada Sabores de Paterna i La Mechá, la primera on es va trobar un brot d'aquest bacteri.\nD'altra banda, la conselleria va informar que dijous es va notificar un nou cas confirmat d'infecció per listèria a la província de Sevilla que presentava una data de consum prèvia a la declaració de l'alerta del 15 d'agost. Amb aquesta, el número total de casos confirmats d'infecció a Andalusia era ahir de 207. També es va produir un nou avortament vinculat als brots, que se suma als sis avortaments anteriors des del sorgiment del primer brot de listeriosi.\n«He volgut donar veu a les veus excloses de la història, totes estan connectades».\nSanitat ordena retirar tots els productes de Sabores de Paterna per la listeriosi.\nAndalusia decreta una nova alerta alimentària a causa de listeriosi.


Lloc de trobada científica | Isla de Buda\nMérits acumulats per els propietaris\nLloc de trobada científica\nRiquesa ornítica de l’Illa de Buda\nUn lloc incomparable\nActivitat lúdica i científica\nMitjans (foto i vídeo)\nL’illa de Buda esta considerada com àrea del Parc Natural del Delta del Ebre per Decret 332/1986 de declaració del Parc. Al setembre de 1987 va ser catalogada pels estats membres de la U.E. com a zona natural de singular rellevància per la conservació de la avifauna d’acord amb la directiva de las aus, zona d’especial protecció de les aus (ZEPA, 79/409 CEE). La Convenció sobre els aiguamolls firmada a la ciutat de Ramsar, a Iran, en 1971, es un tractat intergovernamental que serveix de marc per l’acció nacional i cooperació internacional en pro de la conservació i us racional dels aiguamolls i els seus recursos. Buda esta inclosa com a zona RAMSAR en la llista de aiguamolls d’importància internacional segons resolució de 15 de març de 1993 (BOE 73, 26 de març de 1993). També forma part del pla especial de protecció del medi natural i del paisatge (PEIN) segons la llei 12/1985 d’espais naturals protegits, que te per objecte definir les principals línees d·actuació per a la conservació del patrimoni natural i per el desenvolupament sostenible de l’espai, que inclou normes generals d’ordenació i de regulació dels usos (aprofitaments dels recursos natural, etc…).\nEls censos d·aus ens revelen que quasi la meitat del anàtids del delta es concentren al calaixos de Buda\nDes de la seva creació el PNDE realitza a Buda estudis pel coneixement i conservació de patrimoni natural de l’illa en el que intervenen científics especialitats en cada un dels ordres de animals i plantes representats per un nombrós contingent de especies de especial riquesa a Buda. De aquesta manera l’illa rep constants visites d’ornitòlegs que fan observacions, censos i campanyes d’anellament d’ocells, la col·locació de caixes niu per facilitar la cria de xot (Otus scops) i el projecte de establiment de noves colònies de cria de la Gavina corsa (Larus adouinii) a l’illa de Sant Antoni; herpetòlegs que estudien l’evolució de rèptils i amfibis a les canalitzacions d’aigua i als arrossars i que darrerament desenvolupen un projecte de reintroducció de galàpats del gènere Emis orbicularis; Entomòlegs, que col·leccionen insectes i en especial lepidòpters ropalòcers que actuen com a bioindicadors sota el sistema BMS (Butterfly Monitoring Scheme); Quiropteròlegs del equip de investigació del museu de ciències naturals de Granollers que estudien les interessantíssimes poblacions de diferents espècies de ratpenats com Pipistrellus nathusii considerada extingida a Catalunya a principis del segle XX, i amb només 15 cites documentades a la península ibèrica; el centre de Ictiologia del Parc Natural fa censos de peixos als canals y desguassos, també per conèixer l’evolució de poblacions de fartet (Aphanius iberus) i samaruc (Valencia hispanica). També es realitzen estudis de Botànica, Limnologia, …\nSerp d’aigua (Natrix natrix)0\nPapallona monarca (Danaus crhysippus)\nLa voluntat de la família propietària sempre ha estat oberta a facilitar l’estudi dels valors naturals a la seva propietat, per la qual cosa es manté informada de les línees d·investigació establertes i dels avenços o descobriments assolits, donant sempre suport i col·laboració als diferents grups investigadors.\nARROZALES Y GANADERÍA DEL DELTA, S.A.\nAvenida de las Golas del Ebro, 263\n2021 © Argadel, S.A. - All rights reserved


Una jugada mestra? Un nyap - Diari de Girona\njordi serrano 16.01.2015 | 00:00\nEl president Mas va prometre una consulta, molta gent es va imaginar que amb coratge la tirava endavant. A la primera de canvi, es va acoquinar i va proposar un succedani. Interessant, però succedani en qualsevol cas. Primera promesa incomplerta. Per tots aquells que ja estan pensant a posar-me a parir, que consti que vaig anar a votar i que vaig votar sí sí. Mas va dir també que al cap de tres mesos convocaria eleccions anticipades. Tots vam entendre que serien abans de les eleccions municipals. Les ha convocat 10 mesos més tard. Segon incompliment.\nQuè ha passat en aquests dos mesos des del 9-N? Que CiU ha sotmès a una brutal campanya mediàtica Oriol Junqueras i ERC. Artur Mas va arribar a dir que ERC feia una proposta "regionalista". Bestial! Inconcebible! Mas ha fet valer la seva capacitat de convocar les eleccions com a element de negociació fins al punt de condicionar la convocatòria, primer a anar junts, a proposar que encara que perdessin ERC el fes president. No només això sinó a impedir que ERC posés independents a les seves llistes. Una cosa mai vista a les democràcies occidentals. Un partit diu a l'altre qui hi ha de posar. Creien, erròniament, que amb el 9-N i criminalitzant ERC aconseguirien remuntar a les enquestes. Els votants d'ERC recordaran aquests dos mesos durant molt de temps i tindrà conseqüències en les aliances a llarg termini. L'única veritat racional és que CiU va passar de 62 diputats ?l'any 2010, a 50 l'any 2012 i que ara en el millor dels casos no passaria a 35. Quasi la meitat dels diputats perduts en 4 anys. Tot un rècord. CiU ha posat per davant dels interessos del país i fins i tot del procés sobiranista als interessos del seu partit enfrontat a una seu embargada, el cas Pujol, el cas Palau, i a la necessitat de desfer-se d'UDC. Mas ha guanyat vuit mesos per fer un partit nou.\nAlgú creu que si les enquestes donessin 70 diputats a CiU no hauria convocat eleccions al març? Però hi ha més, ajuntar en el temps les eleccions al Parlament i les generals espanyoles pot provocar que només que avanci una mica les eleccions Rajoy, s'hagin de fer juntes. El pitjor malson de qualsevol independentista ben informat. Segons el CEO en unes eleccions generals espanyoles qui guanyaria a Catalunya no seria ni CiU ni ERC, sinó Podem! No perdem de vista però que CiU perd vots sobretot per les polítiques que representa Boi Ruiz. I si es planteja una aliança alternativa d'esquerres d'ERC, Podem, ICV i Guanyem? Potser sóc l'únic català a qui li faria il·lusió.


02 de març de 2020 - 15: 13\nContinua la polèmica sobre els treballs de neteja a Punta del Raset, Després dels quals ha desaparegut per complet la vegetació i part de la sorra ha estat retirada.\nEs tracta de la zona més pròxima a l'escullera nord del port de Dénia. Un racó on fins al desembre passat trobàvem un oasi de vegetació que donava la benvinguda a l'visitant de la platja més propera a poble. Però, després dels treballs de neteges a la zona a càrrec de Ports, aquesta ara vas veure una imatge completament diferent: sense presència de verd.\nEstat actual de la zona referida\nCompromís ha denunciat la situació aquest matí, la qual cosa ja havien fet en diferents plens a l'igual que Populars de Dénia, però sense resposta per part de l'equip de Govern la regidora de Transició Ecològica els convidava reiteradament a preguntar a Ports.\nCompromís durant la roda de premsa\nImatges que han impactat als veïns\nÉs un tema que preocupa la societat deniera, com s'ha pogut apreciar amb la quantitat de documents gràfics que han viralizado els veïns a les xarxes socials, els quals han obert una reeixida recollida de signatures en línia per revertir la situació.\nEntrada de la platja\nA més, Compromís ha qualificat els treballs de descuidats i desmesurats. La neteja ordenada per l'Ajuntament que, segons la formació, s'hauria de fer a mà i amb cura s'ha realitzat amb maquinària pesada com s'ha pogut veure en les imatges captades pels veïns. La neteja ha consistit, en definitiva, en l'eliminació de la vegetació i part de la sorra.\nEs construirà sobre una suposada zona protegida?\nI aquí hi ha una altra problemàtica, ja que diverses associacions i els partits esmentats apunten que s'ha eliminat el cordó dunar de el lloc, encara Ports ha dit que no existia duna sinó que era acumulació de sorra. Això, segons Compromís, és una incongruència quan a l'tractar el tema de l'anidament d'aus protegides a les dunes els comuniquen que no han de preocupar-se ja que el treball és fora de temporada de nidificació. Rafa Carrió, Portaveu de Compromís, ha assenyalat que, amb aquesta resposta, no se sosté que no existís duna ja que estan reconeixent que no és temporada d'uns animals l'hàbitat és aquest.\nAixí es veu ara el lloc\nNo obstant això, aquí no acaba la polèmica, ja que en l'informe que Ports lliura a l'Ajuntament el 5 de novembre, en què anuncia que Urbaser serà l'empresa encarregada de la neteja, es pot llegir "Hi ha una zona d'arbustos i que està en proposta d'ordenació urbana en projecte bàsic", Referint-se en aquesta zona. És a dir, hi ha un projecte per destinar el lloc a la seva explotació turística o urbanística, la qual cosa no seria legal si és cert que aquí abans hi havia una duna, ja que està prohibida la construcció sobre elles a l'estar el cordó protegit.\nRafa Carrió exposa els seus dubtes sobre els treballs de neteja a Raset\nMolts dubtes obertes ha anunciat la formació valencianista, motivades pel que consideren una manca de transparència sobre el tema. Aquestes quedarien resoltes, segons subratllen, si es convoqués la taula Espai Port-Ciutat, creada el 2017 perquè Dénia participés en les decisions de Ports, tot i que amb veu però sense vot. Compromís demana una reunió urgent per aclarir d'una vegada per totes la situació i veure, en el cas que fos cert que hi ha hagut un "Atemptat mediambiental", Com recuperar el cordó dunar.\n13 març, 2020 a les 9: 44 am\nTotalment d'acord amb el comentari de Yolanda. De zona de dunes i oasis, res de res. Zona d'acumulació de marranada, bruta i totalment descuidada.\n7 març, 2020 a les 11: 05 am\nDir que aquest lloc era UN OASI DE VEGETACIÓ em sembla una mica exagerat i no cert. aquest comentari és d'una persona que mai no ha passejat entre els arbres i arbustos que hi havia. Estava ple de pots de beguda, ampolles de plàstic, excrements d'animals i d'humans, és a dir, un oasis.La zona estava totalment descurada. Els arbres amb branques trencades i caigudes, els arbusts secos.Pero és generalitzat la mala conservació que té tota la vegatación de les dunes i l'aspecte de descuidat, que no és una cosa subjectiva, és real.Entre les pedres hi ha munts de deixalles. Poden arbres. mantinguin les zones verdes.Claro hauran de contractar jardineros.La duna de El Raset. no necessita cap costrucció, amb deixar-la neta i amb vegetació que es cuidi és més que suficient. Si van obligar a restaurants a treure tancaments perquè es veiessin les façanes i les vistes de la mar, amb la duna s'hauria de seguir el mateix criterio.El ajuntament ha de ser el responsable de mantenir net i cuidat tot el referent a jardins, dunes i espai natural protegit.\n14 març, 2020 a les 10: 52 am\nMolt cert tot el que vostè diu, jo havia posat una denúncia a l'ajuntament de Dénia, perquè havia persones vivint sota els arbrets que estan darrere de el lloc de socors de la Creu Roja, i entre els altres arbrets que eren o van ser les úniques ombres que teniem a tota la zona, també hi havia grup de persones que s'apoderaven de el lloc i els banyistes no podiem usufructuar aquestes sombras.Era asquereso veure tota mena de deixalles i escombraries entre la vegetació, també restes de botellons que feien la joventut (diví tresor ?). Estava molt deixat, sense neteja de ningua clase.Despues de Glòria (la tempesta), es van trencar diverses branques dels arbrets, la solucio segons la meva pobra opinió era tallar les branques trencades, sanejar i netejar per sota dels arbrets, treure els arbustos alts i ja està, sense pelar la vegetació i carregar-se la duna que teníem ahi.Los que van fer aquest treballet de PAISATGISME no entenien un rave d'això ..


Ajuntament de la Roca del Vallès/Participa a la recollida d'aliments solidària del proper divendres 25 de setembre\nData i hora oficials: 20/10/2020 08:42\nParticipa a la recollida d'aliments solidària del proper divendres 25 de setembre\nÚltima revisió 17-09-2020 11:45\nL’Associació Roca-Vol instal·larà una parada al mercat setmanal de la Roca i donarà els aliments a la Fundació El Xiprer.\nLa propera setmana viurem una nova iniciativa solidària a la Roca del Vallès. Es tracta d’una recollida d’aliments que promou l’associació Roca-Vol, en favor de la Fundació El Xiprer. S’instal·larà una carpa al mercat setmanal de la Roca, a la cantonada del carrer Espronceda amb la Rambla Jaume Mestre Torrents, el proper divendres 25 de setembre de 9 a 12 h.\nLa intenció de l’entitat és que els veïns i veïnes que s’acostin al mercat donin alguns productes, com ara pasta, potets infantils, llegums, arròs, llet infantil (número 2) i sardines. L’Ajuntament anima a totes les persones a que s’acostin un moment a la parada i facin una donació per contribuir a la tasca solidària d’aquestes entitats.\nLa Fundació El Xiprer dona suport a persones i famílies amb greus dificultats econòmiques derivades de problemes d'atur, de salut o d'insuficiència d'ingressos. La crisi econòmica actual ha abocat a moltes persones i famílies tenen problemes per a resoldre les necessitats més bàsiques com són l'alimentació i l'habitatge, i la fundació entre altres projectes els ofereix manutenció i aliments.\nS'instal·larà una carpa al costat del mercat setmanal de la Roca


El Basket Almeda, subcampió de la Copa Catalunya Femenina\nEl Boet Mataró es va imposar a les cornellanenques per un clar 80 a 64\nViladecans va acollir la final de la Copa Catalunya Femenina 2017-18 on el Mataró Parc Dori Dori Boet es va proclamar campió de la competició després de guanyar la final davant el Basket Almeda per 80 a 64.\nEl conjunt dirigit per Jordi Vizcaino es va imposar amb claredat a una final tenyida de taronja durant tota la primera meitat, en un matx ben madurat per les mataronines. El primer període mantenia l'avantatge per les locals per sota dels deu punts (20-14), que s'incrementarien en un espectacular inici del segon quart maresmenc. El 33-18 al minut quinze posava les coses molt difícils a les noies comandades per Joan Florit, a la banqueta per l'absència del tècnic Toni Pallé -amb el júnior del club-, que veien com les de Mataró marxaven al descans amb un contundent 49-22 al lluminós. L'escorta Núria Giménez, la pivot Olga Ruano i l'aler Judy Jones, les més destacades de la mitja part.\nLes de Cornellà de Llobregat necessitaven una sortida envalentida com la que ja havien ofert a la represa de les semifinals i les de Florit començaven a retallar distàncies amb un curs de partit més anotador per part visitant (49-30), que obligava Vizcaino a frenar la fulgurant ràfega groc-i-negra. Els següents minuts serien un intercanvi de cistelles, que acabaria amb 67-50 a l'electrònic, amb una cistella sobre la botzina de Maria Massuet. L'acte final s'obria amb una nova irrupció per l'Almeda que, amb un triple de Cristina Peña, col·locava les seves a onze punts. La resposta, però, no es faria esperar i Giménez (14 punts i 23 de valoració), Ruano (18 punts i 23 de valoració) i Jones (14 punts, 7 rebots i 18 de valoració) apareixien per enèsima vegada apropar el títol a l'Eusebi Millan (72-57, a manca de quatre minuts). Els instants finals, tot i l'espectacular convicció cornellanenca, acabarien per certificar el triomf del Boet Mataró, ferm campió de la competició.\nPrèviament, s’havia jugat el partit per al tercer i quart lloc on el BF Viladecans es va imposar al CBF Cerdanyola per 83 a 80 finalitzant en tercera posició. Al descans manaven les vallesanes per dos punts de diferència (37-39).\nRedacció / Fotos: FCBQ


Pont del Diable o de les Ferreres - Turisme\ntarragona patrimoni roma\nTarraco va disposar de dos aqüeductes que cobrien d'aigua la ciutat. L'un recollia l'aigua del riu Gaià, a l'alçada del Pont d'Armentera, i un altre procedia del riu Francolí. Aquest darrer se l'ha conegut amb el nom del Pont de les Ferreres o també com a Pont del Diable.\nLa romana és la primera gran civilització occidental que desenvolupa una enginyeria de l'aigua. Ja des dels seus inicis l'aigua va tenir diferents aplicacions: tant per cobrir les necessitats fisiològiques i d'higiene com en la seva funció industrial, ornamental i lúdica.\nTintoreries, fonts amb sortidors, estanys ornamentals, nimfeus, termes, etc. nombrosos elements demostraven el paper que tenia l'aigua per a la cultura romana. Tarraco va disposar de dos aqüeductes que cobrien d'aigua la ciutat. L'un recollia l'aigua del riu Gaià, a l'alçada del Pont d'Armentera, i un altre procedia del riu Francolí.\nAquest darrer se l'ha conegut amb el nom del Pont de les Ferreres o també com a Pont del Diable. Es localitza prop de la CN-240 (Tarragona-Valls) a uns 3 quilòmetres del centre de la ciutat, en direcció al barri de Sant Salvador. La zona és totalment accessible.\nL'Aqüeducte tenia el punt de captació de l'aigua prop de Puigpelat i la transportava fins a la zona mitja i baixa de la ciutat, amb un recorregut d'uns 15 quilòmetres. La seva construcció es deu a la desproporció del terreny del barranc dels Arcs, a 5 quilòmetres de Tarragona.\nEstà format per dos nivells, un d'inferior i un de superior. La part baixa es composa de 11 arcs; l'alta està formada per un total de 26. Amb una alçada màxima de 24 metres i mig, el Pont de les Ferreres va ser construït amb grans carreus encoixinats units en sec, procedents d'un reguitzell de pedreres properes al monument. Per la part superior hi passava la conducció de l'aigua i va ser edificada amb morter de calç i pedra.\nEs va construir entre finals del segle I aC i principis de l'I dC. L'època va coincidir amb el moment en què Tàrraco gaudia de la capitalitat de la província més gran de l'Imperi.\nTot plegat va coexistir amb el creixement urbanístic que es va donar a partir de l'època d'August. La seva utilitat, però, va finalitzar a les acaballes del segle XVIII.\nEls ponts romans eren construïts amb un lleuger pendent per tal de permetre la correcta circulació de l'aigua i evitar que es quedés estancada. Els canals permetien el pas d'una persona perquè hi pogués fer un manteniment adequat. Finalment, desembocaven a les torres d'aigua situades en un punt alt de la ciutat.\nL'Aqüeducte romà de Tàrraco se'l coneix popularment amb el nom de Pont del Diable perquè rere el topònim s'hi amaga una llegenda que ha sobreviscut els anys, generació rere generació.\nEs diu que en època romana, davant els problemes d'aigua que tenia Tarragona, va caldre edificar un aqüeducte per unir dos turons que quedaven separats per una profunda torrentera. Un cop construïdes les dues rengleres d'arcades, unes fortes ventades i la fúria d'una gran tempesta, van enderrocar el pont.\nEl cap de la construcció, desesperat de veure tal tragèdia va advertir que només el diable podria edificar un pont de més de 1000 anys de durada. De sobte, se li aparegué Satanàs prometent-li un pont aixecat amb pedra del Mèdol aquella mateixa nit. Satanàs no treballaria en va, però la recompensa que demanava no eren diners. El diable volia l'ànima de la primera persona que begués aigua d'aquell pont. I un cop tracte fet, Satanàs va complir amb la seva paraula: l'endemà al matí Tàrraco tenia aqüeducte. El dimoni, però, no havia fugit, sinó que esperava a l'altra banda del pont el compliment del tracte fet. Finalment, des de l'altra banda del pont, el cap de construcció li ensenyà un ase com a mostra de ser el primer habitant que havia begut d'aquella aigua i Satanàs va haver de marxar amb la cua entre cames.\nEl Maky # 21 - Pont del Diable\nAqüeducte de les Ferreres (Pont del diable) a la Viquipèdia\nParc eco-històric del pont del diable\nCaracterístiques: Obra d'enginyeria pel transport d'aigua. Edificació romana integrada en el conjunt arqueològic de Tàrraco, declarat patrimoni de la Humanitat\nÈpoca: Construït entre finals del segle I aC i principis de l'I dC\nUsos: Destinat a transportar aigua fins a la zona mitja i baixa de la ciutat, amb un recorregut d'uns 15 quilòmetres\nFets rellevants: L'aqüeducte va estar en funcionament fins a l'edat mitjana. El 1905 es va declarar Bé Cultural d'Interès Nacional i el 2000 Patrimoni de la Humanitat per la UNESCO com a part del Conjunt arqueològic de Tàrraco


Bartomeu participa al Comité Executiu de l'Associació Europea de Clubs de Futbol\nEl president del FC Barcelona, Josep Maria Bartomeu, ha participat en la reunió del Comitè Executiu de l’ECA -per les seves sigles en anglés- que l’Associació Europea de Clubs de Futbol ha celebrat aquest dimarts a l’aeroport de Schiphol, a Amsterdam.\nDurant la reunió s’han tractat diversos temes que afecten la relació entre l’associació de clubs europeus amb els organismes de futbol internacional com la FIFA i la UEFA. Els representants dels clubs també han parlat del format de les competicions europees per al nou cicle competitiu 2018-2021.\nLa propera reunió del Comitè Executiu de l’ECA tindrà lloc a Milà el proper 28 de maig, amb motiu de la final de la UCL.\nJosep Maria Bartomeu forma part del Comitè Executiu de l’ECA des del de maig del 2014, quan va ser nomenat membre del Comitè Estratègic de Futbol Professional de la UEFA, un càrrec que comporta participar en el màxim òrgan executiu de l’Associació Europea de Clubs de Futbol.


Guia tràmits naixement d'un fill o filla 2021\nGuia en els tràmits posteriors al naixement d’un fill o filla, per a pares i mares.\nGuia tràmits naixement d'un fill o filla\nDes de la FECCOO IB hem elaborat aquesta guia amb l’objectiu d’ajudar als pares i mares en els tràmits posteriors al naixement d’un fill o filla. La informació que apareix és orientativa i sempre han de prevaldre les instruccions dels organismes oficials responsables de cada tràmit. Esperem que us sigui d’ajuda.\nGuia tràmits naixement


Bloc de Kirikú: Or i vellut, d'Isabel Canet\nOr i vellut, d'Isabel Canet\nOr i vellut: Retrats de dones de Gandia d’Isabel Canet\nGandia: Ajuntament, 2007\nPodríem dir d’aquest llibre que és com un cofret amb un tresor molt especial. Tan especial com les biografies de les nou dones que retrata: majors totes de 70 anys, d’orígens socials diferents, amb ocupacions diverses i històries personals distintes, totes elles de Gandia, totes també molt valentes.\nIsabel Canet ha anat elaborant-lo a partir dels encontres amb elles, guanyant-se a poc a poc la confiança que ha propiciat records i confidències. En ell l'autora ha aconseguit transmetre’ns, amb molt de respecte i delicadesa, de vegades també amb emoció, les vivències d’aquestes dones, els seus records, els seus anhels. I ens ha retratat de manera entranyable les seues biografies, que com les de la resta de dones d’eixa època, han tingut un paper secundari, sempre relegat a l'esfera privada. Isabel ha tret a la llum eixes històries en aquest llibre. I ens les ha contades, a més, fent literatura, trabant amb paraules uns relats que ens encisen, ens commouen i ens encomanen admiració cap a aquestes heroïnes anònimes, representatives de les dones de tota una generació.\nCom a rerafons, la Gandia i el País Valencià de fa 30, 50, 70 anys, descrits amb molta vivesa. L'evocació d'un món que ja no existeixex, però que encara ens resulta pròxim pels records que tenim de la infantesa o pel que ens han contat els nostres majors. Un exemple d’història local i d’història de la vida quotidiana, que dóna gust de llegir.\nLes dones són: Paquita Egea (vídua de Damià Català, anarquista destacat de Gandia, i fundador del Club Nàutic), Maria Magdalena San Miguel (que va entrar al servei d'una casa des de ben jove), Otília Sancho (pastissera), Claudia Garcia (mestra), Adelina Bataller (professora d'institut, muller del poeta Joan Climent), Mariles Azcón (farmacèutica del Carrer Major), Consuelo Tomàs (encaixadora d'un magatzem de taronja), Sor Josefina Navarro (monja franciscana, Sagristana de l'Esglesia del Beato) i Rosa Aparicio (brodadora de la Casa Signes de Gandia.\nLa MitjaGalta ha organitzat per a demà divendres, la presentació d'aquest llibre a la Biblioteca Pública de Manuel. Comptarem amb la presència de l'autora. Ens acompanyarà també Teresa Sanz, mestra. L'acte serà a les 20:00 h.\nL'associació ha decidit, a més, deixar un exemplar a l'Agència de Lectura Municipal, per a que la gent del poble que vulga puga llegir-lo. Amb aquesta donació i d'altres més que tenen previstes, volen paliar també la precarietat de la nostra biblioteca, causada entre altres coses i sobretot, per la nefasta política en matèria de cultura i, concretament de biblioteques, que manté el Govern de la Generalitat Valenciana en les absolutíssimes mans del PP.\nPublicat per kirikú a 13.3.08\nLamente molt no haber estat a la presentaci� del llibre, per� motius de faena m'han portat a passar la desfeta electoral al pa�s dels que han guanyat, per� per suposat que el llegir� ara b� no estic totalment d'acord amb que la responsabilitat de la precarietat de la biblioteca siga exclusiva del PP, tan sols tens que mirar el pressupost que el govern "progressista" de Manuel li dedica a l'adquisici� de llibres (950 euros) o la presa de p�l de tindre la biblioteca partida entre la planta baixa i el seg�n pis,o entre els merits del bibliotecari que conste saber dur la radio, etc etc.\nGràcies per les teues paraules. La veritat és que s'agraix vore, encara que siga molt de tant en tant, algun comentari perdut en aquest blog meu tan solitari.\nJa saps què és el que opine jo de la biblioteca del nostre poble i de la seua gestió. Hem parlat moltes vegades de l'assumpte.\nHe escrit "causada entre altres coses ..." perquè pense que hi ha més motius que expliquen l'estat lamentable de la nostra biblioteca pública. I un de molt important, per suposat, és la mala gestió que s'està fent des del govern municipal, que ha provocat per exemple, que encara no estem dins la Xarxa de Lectura Pública Valenciana.\nI no valen els arguments de que als pobles del nostre voltant les biblioteques estan igual o pijor ...\nEn fi, la cosa donaria per a molt més. Ja continuarem parlant, no?\nA veure si podem fer que les coses milloren: tu des del plenari, la MitjaGalta des del seu activisme cultural i cadascú des del seu lloc (jo des d'aquest bloc).\nRessenyat a l'Avanç\npetons des de LA VALLDIGNA\nPetons rebuts i tornats


CURS: SERIOUS GAMES FOR HEALTH & SPORT – Serious Games For Health\n“APRÈN, CONCEPTUALITZA I IMPLEMENTA\nSOLUCIONS REALISTES I DURADORES PER MILLORAR LA SALUT I L’ESPORT ”\nIntroducció del curs. Orientació a pacient.\nJocs Seriosos per a la Salut en la millora de l’adherència.\nDisseny d’experiències memorables en context salut.\nTaller pràctic – Part 1.\nDemo de Serious Games seleccionats.\nMercat i dimensió dels Serious Games.\nTècniques avançades de disseny de Serious Games orientats a pacient.\nEines per a la conceptualització i prototipat de Serious Games.\nTaller pràctic – Part 2.\nAplicacions de Serious Games en esport.\nNoves tecnologies per a l’esport.\nTaller pràctic de Serious Games en esport.\nRevisió d’aplicacions clíniques.\nDisseny en base a models conductuals.\nTaller pràctic – Part 3.\nMètodes d’Avaluació de Serious Games per a la Salut\nTecnologies per a implementacions a gran escala.\nTaller pràctic – Part 4.\nDemos i networking.\nEl curs de SGH d’enguany es farà:\n– De dimarts a dissabte\n– De 9 a 18h, cada dia\n– Parant per dinar de 13:30 a 14:30h\nOPCIONS DEL CURS\nAprendràs l’essència dels Serious Games for Health, és a dir, dels jocs aplicats a la salut. S’oferirà una introducció al disseny i es revisaran els millors exemples de SGH.\nAssoliràs coneixements relacionats amb els Serious Games aplicats a l’àmbit de la salut i l’esport, compartint una metodologia i un protocol de disseny d’aquests jocs aplicats.\nAprofundiràs en diversos aspectes d’aquest tipus de jocs aplicats com l’impacte dels Serious Games for Health (SGH) en la sanitat pública i l’atenció primària i també, la influència dels Serious Games for Sport (SGS) a tots els estrats de l’esport, tant a nivell de qui ho practica com de qui dissenya les bones pràctiques i realitza els seguiments.\nProfessor d’EUSES – UdG\nDirector del Màster en Readaptació a l’activitat física i la competició esportiva a EUSES – UdG\n1999 - Premi Epson Rosina Ribalta al millor projecte de tesi predoctoral\n2014-actualitat. Director de Global Health Informatics (Beth Israel Deaconess Medical Center). Boston i voltants (Estats Units)\nDesenvolupament de tecnologies innovadores que permeten a les comunitats de professionals i consumidors a col·laborar en tot el món. La creació de comunitats de pràctica en línia, xarxes de telemedicina, plataformes d'e-learning, groupware col·laboració, aplicacions mòbils de salut, serious games per a la salut, plataformes de col·laboració de recerca traslacional, sistemes d'adaptació als mercats locals i emergents.\nDr. Yuri Quintana ha estat col·laborant amb els professors i estudiants de la Universitat de Victòria durant diversos anys. Dr. Quintana participa en l'elaboració de programes i plans d'estudi, ofereix tutoria als estudiants, tant a nivell de pregrau i postgrau i dóna suport al desenvolupament de vincles amb organitzacions externes. Enfocat a la salut i l'aprenentatge.\nDirector del Màster en Readaptació a l'activitat física i la competició esportiva a EUSES-UdG\nLlicenciat en Educació Física per INEFC de Barcelona (Universitat de Barcelona)\nDoctor en Ciències de l'Activitat Física i l'Esport (Universitat de Saragossa)\nSoci fundador i preparador físic a ReSport Clínic; preparador físic de diferents esportistes professionals en diferents etapes, especialment a futbol i tennis (Carla Suárez, Adam Raga, Svetlana Kuznetsova i Roberto Dueñas, entre altres); Assessor de preparació física en futbol (Pachuca CF); i, Director de Ciències de l'Esport a l'Acadèmia Sánchez-Casal.